-Կոալիցիոն կառավարություն կազմելն աշխատանքի սկիզբն է։ Դրանով ոչ մի բան չի ավարտվում, եւ վստահ եմ, որ կառավարությունը, որ մենք կազմելու ենք ապրիլի 9-ից հետո, ի վիճակի է լինելու լուրջ փոփոխություններ կատարել եւ արագացնել մեր զարգացումը։ Ես, անկեղծ ասած, հիմա չեմ կարող պատասխանել այն հարցին՝ համակարգային փոփոխություններ լինելո՞ւ են, թե՞ ոչ։ Ի՞նչ է նշանակում՝ համակարգային փոփոխություններ, այսինքն՝ մենք կացութա՞ձեւ պետք է փոխենք։ Լուրջ փոփոխություններ լինելու են։ Եթե հարց տվողը ծանոթանա կառավարության ծրագրին, իմ նախընտրական ծրագրին, կտեսնի, որ շատ մեծ փոփոխություններ են նախատեսվում, եւ մենք մեզ համար ամբիցիոզ ծրագրեր ենք ստեղծել։ Եթե դրանք կարողանանք կատարել, դրանք էլ կլինեն փոփոխությունների լավագույն արդյունքը։ Ի դեպ, ՀՅԴ-ն եւս մասնակցելու է կոալիցիոն կառավարությանը, եւ մենք, ամենայն հավանականությամբ, առաջիկա 10 օրերի ընթացքում հանրության դատին կներկայացնենք մեր քաղաքական ծրագիրը։ Դեռեւս քաղաքական ծրագիրը, ոչ թե կոալիցիոն կառավարության կազմը։ Ես հանդիպել եմ նաեւ Վազգեն Մանուկյանի հետ։